Ամիտրիպտիլին

**Ամիտրիպտիլին** (), վաճառվում է Էլավիլ և այլ ապրանքային անվանումներով։ Դեղամիջոց է, որը հիմնականում օգտագործվում է մի շարք հոգեկան հիվանդությունների բուժման համար։ Դրանց թվին են պատկանում դեպրեսիվ խանգարումները, տագնապային խանգարումներն և հազվադեպ ուշադրության պակասի հիպերակտիվության խանգարումը, երկբևեռ խանգարումը։ Այլ օգտագործումները ներառում են միգրենի կանխարգելում, նյարդաբանական ցավի բուժում, ինչպիսիք են ֆիբրոմիալգիան և հետհերպետիկ նեվրալգիան և ավելի հազվադեպ անքնությունը։ Այն պատկանում է եռցիկլիկ հակադեպրեսանտների  դասին և դրա ազդեցության ճշգրիտ մեխանիզմը անհայտ է։ Ամիտրպտիլինը կիրառվում է բերանացի։

Հիմնական կողմնակի ազդեցություններին են պատկանում տեսողության վատացումը, չորությունը բերանում, արյան ցածր ճնշումը ուղղահայաց դիրքում, քնկոտությունն և փորկապությունը:. Լուրջ կողմնակի ազդեցություններից  են ցնցումները, 25 տարեկանից ցածր անձանց մոտ ինքնասպանության հակման մեծացում, միզակապությունը, գլաուկոման և մի շարք խնդիրներ կապված սրտի հետ։ Այն չպետք է կիրառվի ՄԱՕ ինհիբիտորների կամ ցիսապրիդի հետ։ Ամիտրպտիլինը կարող է խնդիրներ առաջացնել հղիության ընթացքում ընդունվելու դեպքում:Կրծքով կերակրման ժամանակ օգտագործումը համեմատաբար անվտանգ է։

Ամիտրպտիլինը հայտնաբերվել է 1960-ին և հաստատվել է ԱՄՆ-ի Պարենի և դեղերի վարչակազմի կողմից 1961 թ.-ին։ Այն Առողջապահության համաշխարհային կազմակերպության գլխավոր դեղերի, առողջապահական համակարգում անհրաժեշտ ամենաարդյունավետ և անվտանգ դեղամիջոցների ցանկում է Այն հասանելի է որպես ջեներիկ դեղամիջոց։ Զարգացող աշխարհում մեծածախ վաճառքի գինը 2014 թ. – ի դրությամբ կազմել է 0,01 – ից 0,04 ԱՄՆ դոլար։  Միացյալ Նահանգներում այն արժե մոտ 0,02 ԱՄՆ դոլար։ 2016-ին դա Միացյալ Նահանգների 88-րդ ամենաշատ նշանակված դեղամիջոցն էր ՝ ավելի քան ութ միլիոն դեղատոմսով։

## Բժշկական կիրառում
Ամիտրիպտիլինը կիրառվում է մի շարք դեպքերում ներառյալ հիմնական դեպրեսիվ խանգարումը։ Որոշ տվյալներ վկայում են, որ ամիտրիպտիլինը կարող է առավել արդյունավետ լինել, քան մյուս հակադեպրեսանտները, ներառյալ սերոտոնինի հետզավթման ընտրողական ինհիբիտորները, չնայած որ այն հազվադեպ է օգտագործվում որպես առաջին շարքի հակադեպրեսանտ կախված գերդոզավորման դեպքում նրա տոքսիկության հետ և ավելի վատ տանելիության պատճառով։ Այս պատճառով կիրառվում է որպես երկրորդ շարք պրեպարատ, երբ ՍՀԸԻ չեն գործում։ Այն օգտագործվում է որպես հավելյալ պրեպարատ ցավի ժամանակ։  2001 թ.-ին այն համարվեց «ոսկե ստանդարտի հակադեպրեսանտ»։

Ավստրալիայում այն պիտակավորված է որպես ԵՑՀ միգրենի կանխարգելման ֆիբրոմիալգիայի և գիշերային էնուրեզի համար։ Ամիտրիպտիլինը հայտնի կիրառում ունի գրգռված աղիքի համախտանիշի ժամանակ չնայած այն ավելի հաճախ կիրառվում է ԳԱՀ-ի որովայնային ցավերի դեպքում, քանի որ այն պետք է կիրառել պարբերաբար և այն մեծամասամբ ունի վատ տանելիություն Ամիտրիպտիլինը կարող է նաև  օգտագործվել որպես հակախոլիներգիկ դեղամիջոց Պարկինսոնի հիվանդության վաղ փուլում, երբ դեպրեսիան նույնպես բուժման կարիք ունի։ Ամիտրիպտիլինը համարվում է հաճախակի լարվածության գլխացավերն կանխարգելման համար ամենակայն կիրառվող պրեպարատը։

## Հակացուցումներ
Ամիտրիպտիլինի հայտնի հակացուցումներն են

* Գերզգայունությունը ԵՑՀ-ի հանդեպ
* սրտամկանի ինֆարկտ
* առիթմիաներ, ցանկացած աստիճանի սրտային պաշարումներ
* Կանգային սրտային անբավարարություն
* կորոնար զարկերակի անբավարություն
* մանիա
* լյարդի ծանր հիվանդություններ
* յոթ տարեկանից ցածր տարիք
* կրծքով կերակրում
* Այն հիվանդները, ովքեր ընդունում են ՄԱՕ ինհիբիտորներ  կամ վերջին 14 օրվա ընթացքում դրանք կիրառել են

## Կողմնակի ազդեցություններ
Ամիտրիպտիլինն առաջացնում է մի շարք անբարենպաստ ազդեցություններ։ Հիմնական կողմնակի ազդեցություններն, որոնք առաջանում են օգտագործողների ավելի քան 1% -ի մոտ, ներառում են գլխապտույտ, գլխացավ և քաշի ավելացում:Հակախոլիներգիկ պրեպարատների համար ընդհանուր կողմնակի ազդեցությունները ավելի հաճախ են հանդիպում քան այլ ԵՑՀ դեպքում ինչպիսին է իմիպրամինը։ Ճանաչողական ոլորտի կողմնակի էֆեկտները ներառում են զառանցանքն և գիտակցության խանգարումը, ինչպես նաև տրամադրության խանգարումներ, ինչպիսիք են անհանգստությունն ու գրգռվածությունը։ Սիրտ-անոթային կողմնակի ազդեցությունները կարող են ներառել օրթոստատիկ հիպոտենզիան, սինուսային հաճախասրտությունը և QT- ինտերվալի երկարացում։ Սեռական ոլորտի  կողմնակի բարդությունները ներառում են լիբիդոյի կորուստը և իմպոտենցիան, իսկ քնի խանգարումը կարող է ներառել քնկոտություն, անքնություն և մղձավանջներ:. ԵՑՀ-երից Ամիտրիպտիլինն ունի առավելագույն հակախոլիներգիկ կողմնակի բարդություններ և առավել հաճախ է դելիրիում առաջացնում։

## Գերդոզավորում
Գերդոզավորման ախտանշանները և բուժումը հիմնականում նույնն են, ինչ մյուս TԵՑՀ-ների համար, ներառյալ `սերոտոնինի համախտանիշի զարգացումը և սրտային անբարենպաստ ազդեցությունները:Մեծ Բրիտանիայի ազգային դեղաբանական տեղեկատուն նշում է, որ ամիտրիպտիլինը  հատկապես վտանգավոր է գերդոզավորման դեպքում, ուստի այն և այլ ԵՑՀ- ները այլևս չեն կիրառվում դեպրեսիայի դեպքում որպես առաջին գծի թերապիա։ Այլընտրանքային պրեպարատներ ՝ ՍՀԸԻ- ները և ՍՀՈԸԻ- ները, գերդոզավորման դեպքում ավելի անվտանգ են, չնայած դրանք պակաս արդյունավետ են, քան ԵՑՀ- ները:Անգլիական ժողովրդական երգիչ Նիկ Դրեյքը 1974 թ.-ին մահացավ տրիպտիզոլի գերդոզավորումից։

Ամիտրիպտիլինի գերդոզավորման հնարավոր ախտանշանները ներառում են

* Քնկոտություն
* Հիպոթերմիա (մարմնի ցածր ջերմաստիճան)
* Տախիկարդիա (հաճախասրտություն)
* Այլ ռիթմի խանգարումներ ինչպիսիք են Հիսի խրձի ոտիկների պաշարումը
* անացանելիության խանգարման մասին վկայող ԷՍԳ տվյալներ
* կանգային սրտային անբավարարություն
*ցնցումներ միոկլոնուս
* ծանր հիպոտենզիա
* ստուպոր
* կոմա
* մահ 
* պոլիռադիկուլոնեյրոպատիա
* էլեկտրասրտագրի փոփոխություններ մասնավորապես QT- ինտերվալի երկարացում  և QRS առանցքի կամ լայնության փոփոխություն
* ակտիվություն
* հիպերռեֆլեքսիա
* մկանային կարկամություն
* փսխում

Գերոզոզավորման բուժումը հիմնականում աջակցող է, քանի որ ամիտրիպտիլինի յուրահատուկ հակաթույն չկա:. Ակտիվացրած ածուխը կարող է նվազեցնել կլանումը, եթե տրվում է 1-2 ժամվա ընթացքում։  Եթե տուժած անձը անգիտակից վիճակում է կամ ունի խանգարված փսխման ռեֆլեքս, ապա ակտիվացրած ածուխը ստամոքս փոխադրելու համար կարելի է կիրառել նազոգաստրալ խողովակ։ Անհրաժեշտ է կատարել ԷՍԳ մոնիտորինգ սրտային անցանելիության խանգարման դեպքում։ Անհրաժեշտության դեպքում մարմնի ջերմաստիճանը պետք է կարգավորվի այնպիսի միջոցներով, ինչպիսիք են ջեռուցվող վերմակները։ Սրտի մոնիտորինգը խորհուրդ է տրվում գերդոզավորումից հետո առնվազն հինգ օր։ Բենզոդիազեպինները խորհուրդ են տրվում ցնցումների դեպքում. Դիալիզը անօգուտ է ամիտրիպտիլինի  սպիտակուցի հետ կապի բարձր աստիճանի պատճառով։

## Փոխազդեցություններ
Ամիտրիպտիլինը փոխազդում է

*Մոնոամին օքսիդազայի ինհիբիտորներ, կարող է առաջացնել սերոտոնինային համախտանիշ
*CYP2D6 ինհիբիտորն և այնպիսի սուբստրատներ ինչպիսին է ֆլուօքսետինը։ Բարձրացնում են պրեպարատի կոնցենտրացիան արյան պլազմայում
*Գուանիդին, քանի որ այն կարող է նվազեցնել այս դեղամիջոցի հակահիպերտոնիկ ազդեցությունը
* Հակախոլիներգիկ պրեպարատներ, ինչպիսիք են բենզտրոպինը, հիոսցինը (սկոպոլամին) և ատրոպինը, քանի որ կարող են սրացնել միմյանց հակախոլիներգիկ ազդեցությունները, ներառյալ պարալիտիկ իլեուսը և հաճախասրտությունը։
* Հակափսիխոտիկներ պրեպարատներ պայմանավորված սեդատիվ, հակախոլիներգիկ, էպիլեպտոգեն և պիրեքսիկ (տենդ խթանող) ազդեցությունները խթանելու կարողությամբ։ Բացի այդ բարձրացնում են չարորակ նեյրոլեպտիկ համախտանիշի զարգացման ռիսկը։
* Ցիմիտիդին  կարող է խաթարել Ամիտրիպտիլինի լյարդային նյութափոխանակությանը՝ մեծացնելով դեղամիջոցի կայուն մակարդակը։
*Դիսուլֆիրամ զառանցանքի զարգացման հավանականության պատճառով
* ԵՑՀ կարող են մեշացնել բուժման հետ կապված ռիսկերը
* Հակաթիրեոիդ դեղամիջոցները կարող են մեծացնել ագրանուլոցիտոզի ռիսկը
* Թիերոիդ հորմոններն ունեն անբարենպաստ ազդեցությունների ավելացման պոտենցիալ, ինչպիսիք են ԿՆՀ-ի խթանումը և առիթմիան
* Անալգետիկ դեղամիջոցներ, ինչպիսիք են տրամադոլը և պեթիդինը, ցնցումների ռիսկի և սերոտոնինային համախտանիշի զարգացման պատճառով
*Լևոդոպա:Ամիտրիպտիլինը ունակ է երկարաձգել ստամոքսի դատարկումն ու ազդել աղիքների մոտորիկայի վրա
* Դեղանյութեր որոնք ավելի երկար են ենթարկվում աբսորբցիայի բարակ աղիքում ( հակակոագուլյանտ)
* Սերոտոնիներգիկ պրեպարատները, ինչպիսիք են ՍՀԸԻ-երը և տրիպտանսը, սերոտոնինային համախտանիշի զարգացման հավանականության պատճառով։

## Դեղաբանություն
### Ֆարմակոդինամիկա

Ամիտրիպտիլինը դասակարգվում է որպես եռցիկլիկ հակադեպրեսանտ (ԵՑՀ), ունի ուժեղ ազդեցություն սերոտոնինի փոխադրիչի վրա  և չափավոր ազդեցություն նորէպինեֆրինի փոխադրիչի վրա։ Այն աննշան ազդեցություն է թողնում դոֆամինի փոխադրիչի վրա, հետևաբաչ չի ազդում դոֆամինի հետզավթման վրա, մոտ 1000 անգամ ավելի թույլ է ազդում տվյալ նեյրոտրանսմիտերի հետզամթման վրա քան սերոտոնինի։ Այն մետաբոլիզմվում է նորտրիպտիլինի, նորէպինեֆրինի հետզավթման առավել ընտրողական և հզոր ինհիբիտորի և սա կարող է ծառայել որպես հավելյալ մեխանիզմ նորէպինեֆրինի հետզավթման համար։

Ամիտրիպտիլինը լրացուցիչ հանդես է գալիս որպես սերոտոնինային 5-HT2A, 5-HT2C, 5-HT3, 5-HT6 և 5-HT7 ընկալիչների, α1-ադրեներգիկ ընկալիչի, հիստամինային H1 և H2 ընկալիչների և մուսկարինային ընկալիչների անտագոնիստ կամ հակադարձ ագոնիստ նաև սիգմա σ1 ընկալիչների ագոնիստ։ Այն նաև հանդիսանում է NMDA ընկալիչի համեմատաբար թույլ  անտագոնիստ `դիզոկիլպին (MK-801) / ֆենկլիցիդին (PCP) կայքի միջոցով։ Ամիտրիպտիլինը պաշարում է նատրիումական անցուղիները, L տիպի կալցիումական անցուղիները և Kv1.1, Kv7.2 և Kv7.3 լարում կախյալ կալիումական անցուղիները,  հետևաբար, գործում է  որպես նատրիումական, կալցիումական և կալիումական անցուղիների պաշարիչ։

Ապացուցված է, որ Ամիտրիպտիլինը հանդես է գալիս որպես ՏՐԿԱ (Տրոպոմիոզինային թիրոզին կինազի ընկալիչ Ա ) և  ՏՐԿԲ ընկալիչների ագոնիստ:. Այն խթանում է այս սպիտակուցների հետերոդիմերիզացիան ՆԱԳ բացակայության պայմաններում և օժտված է  in vivo և in vitro պայմաններում նեյրոտրոֆիկ ակտվիությունը պոտենցելու ունակությամբ։ Սրանք նույն ընկալիչներն են, որոնք ակտիվացունում են  հզոր հակադեպրեսանտ ազդեցություն ունեցող էնդոգեն նեյրոտրոֆինը և  այդ հատկությունը կարող է էապես նպաստել դեպրեսիայի դեմ նրա բուժական արդյունավետության վրա:Ամիտրիպտիլինը նաև հանդես է գալիս որպես թթվային սպինգոմիելինազի ֆունկցիոնալ ինհիբիտոր և որպես PARP1 ինհիբիտոր։

### Ազդեցության մեխանիզմ
Կենտրոնական նյարդային համակարգում ամիտրիպտիլինը պաշարում է սինապսում սերոտոնինի և նորադրենալինի նեյրոնային հետզամթումը։ Մեծացնում է դրանց հասանելիությունը սինապսում ` բերելով հետինսինապտիկ նեյրոնում նեյրոտրանսմիսիայի։ Ամիտրիպտիլինը մետաբոլիզմի է ենթարկվում լյարդում ցիտոքրոմ P450 ֆերմենտով, որի հետևանքով փոխակերպվում է նորտրպտիլինի, որը նույնպես ազդում է նորադրենալինի հետզավթման վրա այսպիսով պոտենցելով ամիտրիպտիլինի հակադեպրեսիվ ազդեցությունը։

### Ֆարմակոկինետիկա
Ամիտրիպտիլինը բարձրամոլեկուլյար լիպոֆիլ մոլեկուլ է։ while the log P of the free base was reported as 4.92. Ջրում լուծելիությունը 9.71 մգ / լ է 24&nbsp;°C ջերմաստիճանում.

Ամիտրիպտիլինը հեշտությամբ ներծծվում է ստամոքս-աղիքային տրակտից և մեծապես նյութափոխանակության է ենթարկվում լյարդում առաջին անցման ժամանակ։ Այն հիմնականում նյութափոխանակության է ենթարկվում CYP2D6- ի, CYP3A4- ի և CYP2C19- ի միջնորդությամբ N- դեմեթիլացման միջոցով նորտրպտիլինի վերածվելով,որը նույնպես համարվում է ԵՑՀ։  Այն 96% -ով կապվում է պլազմայի սպիտակուցների հետ, իսկ նորտրպտիլինի 93-95% -ն է կապվում պլազմային սպիտակուցների հետ։ Այն հիմնականում արտազատվում է մեզի միջոցով (մոտ 30-50%) 24 ժամվա ընթացքում, որպես ազատ մետաբոլիտներ կամ  կամ որպես գլյուկուրոնիդի և սուլֆատի կոնյուգատներ։ դեղի  2%-ը հեռանում է մեզով անփոփոխ վիճակում։ Փոքր քանակներ արտազատվում են կղանքով։ Ամիտրիպտիլինի կիսադուրսբերման պարբերուոթյունը 25 ժամ է, տեղաբաշխման ծավալը 10–50լ/կգ.

Ամիտրիպտիլինի թերապևտիկ մակարդակները տատանվում են 75-ից 175 նգ / մլ (270–631 նմ), կամ 80–250 նգ / մլ սահմաններում (ինչպես Ամիտրիպտիլինի, այնպես էլ նրա մետաբոլիտ նորտրիպտիլինի համար )։

### Ֆարմակոգենետիկա
Քանի որ Ամիտրիպտիլինը հիմնականում նյութափոխանակվում է CYP2D6 և CYP2C19- ով, այդ ֆերմենտները կոդավորող գեների գենետիկական փոփոխությունները կարող են ազդել դրա նյութափոխանակության վրա, ինչը հանգեցնում է օրգանիզմում դեղի կոնցենտրացիաների փոփոխության։ Ամիտրիպտիլինի կոնցենտրացիաների մեծացումը կարող է բարձրացնել կողմնակի ազդեցությունների ռիսկը, ներառյալ հակախոլիներգիկ և նյարդային համակարգի անբարենպաստ հետևանքները, մինչդեռ կոնցենտրացիայի իջեցումը կարող է նվազեցնել դեղամիջոցի արդյունավետությունը։

Անհատները կարող են դասակարգվել CYP2D6 կամ CYP2C19 նյութափոխանակիչների տարբեր տեսակների ՝ կախված նրանից, թե որ գենետիկական վարիացիաներ են կրում:Այս նյութափոխանակիչների տիպերը ներառում են աղքատ, միջանկյալ, լայն և գերարագ նյութափոխանակչներ:Շատ անհատներ (մոտ 77–92%) հանդիսանում են լայն  նյութափոխանակիչներ են և ունեն Ամիտրիպտիլինի «նորմալ» նյութափոխանակություն:Աղքատ և միջանկյալ նյութափոխանակիչները նվազեցրել են դեղամիջոցի նյութափոխանակությունը ` համեմատած լայն նյութափոխանակիչների հետ։ Այդ տիպը կրող հիվանդների մոտ մեծանում են կողմնակի բարդություններ զարգանալու հավանականությունը։ Գերարագ նյութափոխանակիչները օգտագործում են ամիտրիպտիլինը շատ ավելի արագ, քան լայն նյութափոխանակիչներ։ Այս նյութափոխանակիչի տիպով հիվանդների մոտ մեծանում է դեղաբանական ձախողման հավանականություն։

Կլինիկական ֆարմակոգենետիկայի իմպլեմենտացիոն կոնսորցիումը խորհուրդ է տալիս խուսափել ապիտրիպտիլինից այն հիվանդներին, ովքեր CYP2D6 գերարագ կամ աղքատ նյութափոխանակիչներ են, համապատասխանաբար արդյունավետության բացակայության և կողմնակի ազդեցությունների զարգացման ռիսկի պատճառով։ Կոնսորցիումը նաև խորհուրդ է տալիս դիտարկել CYP2C19- ով չնյութափոխանակվող այլընտրանքային դեղամիջոցները այն հիվանդների մոտ, ովքեր CYP2C19 գերարագ նյութափոխանակիչներ են։ Մեկնարկային դեղաչափի նվազեցումը առաջարկվում է այն հիվանդներին, ովքեր CYP2D6 միջանկյալ նյութափոխանակիչներ և CYP2C19 աղքատ նյութափոխանակիչներ են։ Եթե ամիտրիպտիլինի օգտագործումը ցուցված է, ապա  բուժական դեղամիջոցի մոնիտորինգը խորհուրդ է տրվում իրականացնել դեզաչափի ճշգրտումներ կատարելու համար։ Նիդեռլանդների ֆարմակոգենետիկայի աշխատանքային խումբը նաև առաջարկում է ընտրել այլընտրանքային դեղամիջոց կամ դիտարկել ամիտրիպտիլինի պլազմային կոնցենտրացիաները այն հիվանդների մոտ, ովքեր CYP2D6 աղքատ կամ գերարագ նյութափոխանակիչներ են և ընտրել այլընտրանքային դեղամիջոց կամ նվազեցնել նախնական դոզան այն հիվանդների մոտ, ովքեր CYP2D6 միջանկյալ նյութափոխանակիչներ են։

## Քիմիա
Ամիտրիպտիլինն եռցիկլիկ միացություն է, մասնավորապես դիբենզոցիկլոհեպտադիեն և ունի է երեք օղակներ, որոնք միաձուլված են միմյանց կողային շղթայով։ Այլ դիբենզոցիկլոհեպտադիենային ԵՑՀ-ից են նորտրիպտիլինը  (նորամիտրիպտիլին, *N*-դեզմեթիլամիտրիպտիլին), պրոտրիպտիլինն և բուտրիպտիլինը։ Ամիտրիպտիլինը երրորդային ամինային ԵՑՀ է, իսկ նրա կողմնային շղթա դեմեթիլացված մետաբոլիտ նորտրպտիլինը երկրորդային ամին է։ Այլ երրորդային ամին ԵՑՀ են իմիպրամինը, քլոմիպրամինը, դոսուլեպինը (դոտիեպին), դօքսեպինը և տրիիմիպրամինը։ Ամիտրիպտիլինի քիմիական անվանումն է 3-(10,11-դիհիդրո-5*H*-դիբենզո[*a*,*d*]ցիկլոհեպտեն-5-իլիդեն)-*N*,*N*-դիմեթիլպրոպան-1-ամին և նրա ազատ բազային ձևի քիմիակն բանաձևն է C20H23N   277.403&nbsp;գ/մոլ մոլեկուլյար զանգվածով։ Դեղը օգտագործվում է հիմնականում որպես հիդրոքլորիդային աղ, ազատ բազային ձևը օգտագործվում է հազվադեպ, իսկ էմբոնատ (պամոատ) աղը օգտագործվում է ներմկանային ներմուծման համար։

## Պատմություն
Ամիտրիպտիլինն առաջին անգամ սինթեզվել է 1960 թ-ին, բժշկական օգտագործման համար 1961թ-ին ներկայացվել է Միացյալ Նահանգներում, իսկ Միացյալ Թագավորությունում ՝ 1962-ին (երկու երկրներում էլավիլ անվանումով)։ Այն երկրորդ ԵՑՀ-ն էր, որը ներկայացվեց 1956 թվականին իմիպրամինի ներդրումից հետո։

## Հասարակություն և մշակույթ
thumb|Ամիտրիպտիլինի երկու տուփ (EԷնդեպ) 10 և 25 մգ դեղաչափերով

### Ընդհանուր անուններ
Ամիտրիպտինինը դեղամիջոցի  անգլիական և ֆրանսիական ընդհանուր անունն է Դրա  Իսպանական և իտալերեն լեզուների ընդհանուր անունն է ՝ amitriptilina, գերմաներենում ՝ Amitriptylin, իսկ լատիներենում ՝ amitriptylinum: Էմբոնատի ազը հայտնի է որպես Ամիտրիպտիլին էմբոնատ, իսկ ոչ պաշտոնական անվանմամբ՝ Ամիտրիպտիլին պամոատ։

### Ապրանքային անվանումներ
2018 թվականի սեպտեմբերի դրությամբ amitriptyline- ը վաճառվում էր ամբողջ աշխարհում մի շարք ապրանքանիշային անվանումների ներքո և որպես համակցված դեղամիջոց քլորդիազեպօքսիդի, պերֆենազինի և մեդազեպամի հետ։

Ապրանքանիշային անվանումներից են Ադեպրիլ, ԱԴՏ, Ամբիվալ, Ամիկոն, Ամիլավիլ, Ամիլին, Ամինեուրին, Ամիֆլին, Ամիրոլ, Ամիիտ, Ամիտին, Ամիտոն, Ամիտրակ, Ամիտրիպ, Ամիտրիպտիլինա, Ամիտրիպտիլինո, Ամիտրիպտիլինս, Ամիտրիպտին, Ամիտրիպտիլին, Ամիտրիպտիլինհիդրոքլորիդ, Ամիտրիպտիլինում, Ամիտրիպ, Ամիոտրիպ, Ամիպրես, Ամիլին, Ամիտրիլ Ամիզոլ, Արպիդօքս, Դեպրեսիլո, Ալատրոլ, Էլատրոլետ, Ալավիլ, Էնդեպ, ֆիորդա, Լարօքսիլ, Լատիլին, Լևատ, Մաքիստրիպ, Միտրիպ,Մաքսիվալետ, Մոդուպ, Մորմալն, Օդեպ, Պինսաուն, Պոլիտանոլ, Պրոտանոլ, Ռեդոմեքս, Սարոտեն, Սարոտեքս, Ստելմինալ, Սինեուդոն, Տերապին, Տերաֆիլին, Տրիամիլ, Տրիլին, Տրիպ, Տրիպտա, Տրիպտիլին, Տրիպտիզոլ, Տրիպտրիկ, Տրիպիլ, Տրինոլ, Տրիպտալգին, Տրպտանոլ, Տրիպտին, Տրպտիզոլ, Տրիպտոմեր և Վանատրիպ։

Ներկայումս  քլորդիազեպօքսիդի հետ համադրմամբ անվանումներն ներառում են Ամիկոն ֆորտե, Ամիտրակ-ՔԶ, Ամիպրես-Ք, Անտալին, Անտալին ֆորտե, Ատրիդօքս-ՔՊ, Աքսեպտիլ, Դիապատոլ, Դիազտրիկ-Ա, Էմոտրիպ, Կլոտրիպտիլ, Լիմբատրիոլ, Լիմբիտրիոլ, Լիմբիվալ, Մաքսիտրիպ-ՔԶ, Միտրիպ ֆորտե, Մորելին, Ռիստրիլ և Սեդանս։

Պերֆենազինի հետ համադրմամբ անվանումներն ներառում են Վևազին, Մինիտրան. Մուտաբաս, Մուտաբոն, Պետրիպտիլ, տրիավիլ ր Տրիպտաֆեն։

Մեդազեպամի հետ համադրմամբ անվանումն է Նոբրիտոլ

## Հետազոտություն
Ամիտրիպտիլինն ուսումնասիրվել է մի քանի խանգարումների ժամանակ.

* Սննդային խանգարումներ Մի քանի ռանդոմիզացված ստուգիչ հետազոտությունները հուսադրող չեն եղել։
*Անքնություն. 2004 թ. դրությամբ, ամիտրիպտլինը ԱՄՆ-ում ամենաշատ նշանակված միջոցն է քնի համար։ Հանդուրժողականության և անբարենպաստ հետևանքների (փորկապություն) զարգացման հետևանքով տարեց անձանց շրջանում կիրառումը հակացուցված է։
* Անմիզապահություն։ Ավստրալիայում ամիտիպտիլինը կիրառվում է անիզապահության բուժման համար։
* Ցիկլիկ փսխման համախտանիշ
* Կանխարգելիչ բուժում լեղուղիների ռեցիդիվող դիսկինեզիայով հիվանդների մոտ։ (Օդդիի սեղմանի դիսֆունկցիա )
*Ուշադրության պակասի համախտանիշ / հիպերակտիվության խանգարում (որպես լրացում ՈՒՊՀՀ խթանիչ դեղերին կամ փոխարինում)
*փսխում/չորություն, հատկապես հակառեֆլուքսային թերապիա՝ ֆունդապլիկացիայից հետո։

## Ծանոթագրություններ

## Արտաքին հղումներ
* 

Կատեգորիա:Դեղամիջոցներ այբբենական կարգով
Կատեգորիա:Հակադեպրեսանտներ